Ma olen plaane tegev inimene. Süstemaatiline. Ka mu loovus on korrastatud. Armastan ka neid hetki, mil loovus metsikul kombel valla pääseb. Improviseerides. Kirjutamismõtted hiilivad ligi ka täiesti suvalistes kohtades. Kui mõistus on tühikäigul. Igavad koosolekud. Jalutuskäigud. Kui ma annan endale aega ja võimaluse ideedel tulla. Ligihiilivaid mõtteid ei saa kontrollida, aga usun, et enda ümber süsteeme luues tekitan ma neile raamistiku ja annan võimaluse tulla. Kui keskkond on soodne, võivad võrsuda igasugused imetaimed.
#000000
Ma olen aus. Ma ei pea süsteeme kurjuse käsilasteks. Süsteemid aitavad järelmõttena metsikut loovust taltsutada. See, mis sünnib palavikulises loometuhinas, saab konkreetsema kuju süsteemi sisenedes. Eksisteerides aga enne loomeprotsessi algust, võimaldavad süsteemid leida alguspunkti. Loovus ei sünni õhust. Samuti ei pea loovus ilmtingimata tähendama täiesti nullist leiutamist. Olen veendunud, et loovus on suures osas ka olemasoleva sünteesimine. Eri allikate kombineerimine võimaldab jõuda kasulike ja erakordsete lahendusteni. Sestap on tähtis end esmalt erinevatel viisidel täita, koguda materjali, millest loovusmaagia ja pühendumise abil midagi erakordset luua.
#000003
Esmajoones pean end loovaks isikuks ning seda kinnitab isegi isiksuse tugevuste test (soovitan seda testi kõigile, kes tahavad iseenda kohta midagi enamat teada saada, ülihea ja teadusel põhinev). Aga ma ei karda süsteeme. Võiks isegi öelda, et rakendan loovust süsteemide tekitamiseks. Mulle meeldib, kui igal asjal mu kodus on oma koht.
#000004
Selles osas toetab mind ka kuulus korrastamisguru Marie Kondo. Süsteemid ümbritsesid mind juba enne tema raamatu lugemist. “The Life-Changing Magic of Tidying Up: The Japanese Art of Decluttering and Organizing” ehk raamat korrastamise kunstist tugevdas mu veendumust süsteemide olulisusest. Süsteemidega kodu pole kõigest korras kodu. Korrastatus kandub edasi ka mõtteviisi ja aitab olla õnnelik. Ma kaalun, kas vajan teatud esemeid, kogemusi, inimesi... Valin välja vaid need, mis/kes mulle rõõmu tekitavad. Elu on liiga lühike, et seda õnnetult elada. Ühtlasi püüan vabaneda üleliigsest. Mina olengi see veider inimene, kes tunneb perversset rõõmu, kui avastab sokkidest suured augud – see tähendab, et saab ühe sokipaari ära visata ning natuke ruumi juurde. Sokivarud on mul korralikud. Ei tohiks juhtuda, et millalgi pole midagi jalga panna.
#000005
Mille olen siis oma elus süsteemidesse paigutanud?
#000006
Ma ise olen kõige sellega nii harjunud, et võtan oma koduseid süsteeme enesestmõistetavalt. Kiire elutempo juures võimaldavad need mul tõhusalt tegutseda. Ma ei pea kodus sihitult ringi jooksma. Ma saan kõik tehtud. Kuna mulle meeldib suurelt ette võtta, pole need süsteemid minu jaoks pingutus, vaid tohutud abilised. Isegi nende loomine oli väga põnev. Kohati olen suisa unustanud, et need mul olemas on. Ma tegin korra otsuse need luua ja nüüd ei pea ma asju ära pannes enam kunagi otsustama, kuhu miski asetada. Igal asjal on oma ettenähtud paik. Gretchen Rubin kirjeldas seda oma harjumustest kõnelevas teoses “Better Than Before” kui otsust mitte otsustada (“decide not to decide”).
#000007
Ma ei kuluta tahtejõudu kodu korrastamisele, süsteemid teevad kõike minu eest. Minu jaoks on need elu normaalsed osad, sama loogiline kui iga päev hammaste pesemine. Kui hakkan aga kellelegi kirjeldama, kuidas olen oma elu korraldanud, taipan alles, kui paljude süsteemidega end ümbritsen.
#000008
lühikeste varrukatega pluusid, T-särgid, topid
igasugused muud püksid, seelikud ehk “alumine ots”
#000010
spordisokid (koledamad: tossude sisse peidetud)
tavalised sokid (ilusamad: nendega võib külla minna, sest seal tuleb jalatsid eemaldada)
#000011
sukad (sukapüksid ripuvad spetskonstruktsiooni küljes riidekapis)
#000012
loovkirjutamise teemalised raamatud ja õpikud
eneseabi ja psühholoogia: motivatsioon, harjumused, isiksusetüübid, juhtimine, teadlikkus
toitumine, sporditoitumine, trenn (tervisliku elu teooriad, Patrick Holford jne.)
reisiraamatud (Lonely Planet + mõned kõvakaanelised rohkete piltidega raamatud)
#000015
igapäevasemad asjad väljas aknalaual (makaronid, riis, kaerahelbed)
spordijoogipulber, energiageelid, vitamiinid, mineraalid ehk lisandid
kuivained eine valmistamiseks (riisivarud, läätsed jne.)
küpsetamiskraam (jahud, kakaopulber, suhkruasendaja, küpsetuspulber jne.)
#000018
Oma koht on ka käsitöötarvetel (värviline paber, litrid, kuuma liimi püstol jne.), triikraual, tolmuimejal jne. Neid ma aga süsteemide all välja ei toonud. Süsteeme saab moodustada asjadest, mis jagunevad kategooriatesse. Mida on rohkem kui üks. Süsteem koosneb osadest. Ometigi on ka muudel nimetatud asjadel minu kodus oma konkreetne koht olemas. Ja kui see koht ei toimi? Leiutan loovalt uue lahenduse, mis mind kuidagi ei kriibi!
#000021
Kooskirjutamise harjumusest ja aruteludest kasvas välja podcast Kirjutamiskohting. Mida see endast kujutab? Mine kuula Spotifyst või mõnest muust keskkonnast.
#000023
“Kirjutamiskohtingu” podcasti 3. osas vestlesime kirjutamisharjumuse kujundamisest. Kuidas mõjutab isiksuse tüüp harjumuste kujundamist? Kes oled sina?
#000026
Kirjutamisärevus – kuidas sellest üle saada?
#000028
Ärevus on teema, mida valmistasime mõnes mõttes väga kaua ette. Arutasime juba aasta tagasi, et tahame teha podcasti ärevusest, täpsemalt on teemaks kirjutamisärevus. Ma ei teagi, kas meid valdas mingisugune ärevus või mingi muu hirm, et me sellega nii kaua venitasime. Viimaks võtsime kätte ja tegime lihtsalt ära! See on ka üks peamisi nippe ärevusega...
#000029
Loe edasi Kirjutamisärevus – kuidas sellest üle saada?Continue
#000030
Kirjutamisblokid: mis need on ja kuidas sellest jurast välja tulla?
#000031
Kui oled vähegi loovalt kirjutamisega tegelenud, siis kirjutamisblokk on tõenäoliselt ühel või teisel hetkel end su teele üles seadnud. Kohati tundub, et kirjutamisblokke mainitakse igas filmis või raamatus, kus tegelaseks on kirjanik. Kas sellest võib järeldada, et need on kirjutamisprotsessi loomulikud osad? Jah. Samas ei tasu kirjutamisblokke ega mis tahes muid loovusblokke karta. Need on...
#000032
Loe edasi Kirjutamisblokid: mis need on ja kuidas sellest jurast välja tulla?Continue
#000033
Koroona on paljudes inimestes ergutanud argiloovust. Kevadel pani see ka minus mingi uue jõu liikuma ning üllataval kombel sai minust treener.
#000034
Kirjutamisbloki mõiste on tuttav nii filmidest kui ka mis tahes vestlusest loova inimesega. Kohati tundub, et see on kirjutamisprotsessi igiomane osagi. Kui kirjutad, siis ühel hetkel kohtad blokki. Hetke, mil sa enam ei suuda, ei taha kirjutada. Blokk on sunniviisiline seisak, millel on pigem mõru maitse juures. Selle kõrval eksisteerib aga ka teine mõiste: kirjutamispaus....
#000037
Loe edasi Kirjutamispaus on teadlik valik, mitte loomeblokkContinue
#000038